**Identificació de l’expedient**

Proposta d’acord relativa a l’aprovació del calendari laboral per l’any 2019.

**Fets**

1. En data 6 de març de 2019 es va realitzar reunió de la comissió negociadora i paritària per tal de negociar l’aprovació del calendari laboral per l’any 2019.

**Fonaments i consideracions jurídiques**

1. El còmput anual de la jornada és l’establert a la Resolució de 28 de desembre de 2012, és a dir, 1642 hores anuals, essent aquesta la jornada d’obligat compliment per els empleats públics de les Corporacions locals en aplicació de l’establert a l’article 94 de la LBRL que disposa que, els funcionaris de l’Administració local se’ls aplicarà la mateixa jornada en còmput anual que la que es fixi pels funcionaris de l’Administració de l’Estat i les mateixes normes sobre equivalència i reducció de jornada.
2. L’ordre TSF/134/2018 que regula el calendari oficial de festes laboral per a l’any 2019 a Catalunya, estableix que l’any 2019 inclourà 12 festes d’àmbit català, a les quals els ajuntaments podran afegir-hi dues festes locals.

Aquestes festes laborals a Catalunya durant l’any 2019 són les següents:

* 1 de gener (Cap d’any)
* 19 d’abril (Divendres Sant).
* 22 d'abril (Dilluns de Pasqua Florida).
* 1 de maig (Festa del Treball).
* 24 de juny (Sant Joan)
* 15 d'agost (l'Assumpció).
* 11 de setembre (Diada Nacional de Catalunya).
* 12 d'octubre (Festa Nacional d'Espanya).
* 1 de novembre (Tots Sants).
* 6 de desembre (Dia de la Constitució).
* 25 de desembre (Nadal)
* 26 de desembre (Sant Esteve).

1. A més de les festes esmentades, el Ple de la Corporació, va acordar que les festes locals per l’any 2019 s’escaiguin en els següents dies:

- Dimarts, 14 de maig 2019

- Dimarts, 10 de setembre 2019

1. Per altra banda, l’article 9.8 de la Resolució de 28 de febrer de 2019 disposa que, els dies 24 i 31 de desembre estaran tancades les oficines públiques, a excepció de determinats serveis, i que els calendaris laborals incorporaran 2 dies de permís quan els dies 24 i 31 de desembre coincideixin en festiu, dissabte o dia no laborable.

El mateix precepte, estableix que els calendaris laborals incorporaran cada any natural, i com a màxim, un dia de permís quan alguna o algunes festivitats laborals d’àmbit nacional de caràcter retribuït, no recuperable i no substituïble per les Comunitats Autònomes, coincideixi amb dissabte en aquell any.

De la relació festivitats laborals d’àmbit nacional de caràcter retribuït, no recuperable i no substituïble per les Comunitats Autònomes, el dia 12 d’octubre de 2019 coincideix en dissabte, per aquest motiu, la Secretaria de Funció Pública, mitjançant Resolució de data 21 de febrer de 2019 ha resolt que:

*“El personal al qual li és d'aplicació la Resolució de 28 de desembre de 2012 tindrà dret a gaudir durant l'any 2019 d'un altre dia de permís addicional donat que el dia 12 d’octubre de 2019 és festiu nacional de caràcter retribuït, no recuperable i no substituïble per les comunitats autònomes, i coincideix en dissabte.*

*Aquest permís atenent les necessitats del servei, podrà gaudir-se individualment o acumular-tant als dies de vacances de 2019 que es gaudeixin de forma independent com als dies per assumptes particulars de 2019.”*

1. El capítol segon del Text refós del Pacte-conveni per els empleats públics de l’Ajuntament de Tàrrega regula la jornada i el règim de treball i entre d’altres aspectes, estableix que la jornada de treball ordinària, que tindrà el caràcter de jornada a temps complet, es de 37 hores i 30 minuts de treball efectiu setmanal de mitjana en còmput anual.

Tot i això, l’Annex I Text refós del Pacte-conveni per els empleats públics de l’Ajuntament de Tàrrega recull algunes singularitats referents a la jornada i horaris dels empleats adscrits a les Llars d’Infants municipals i l’Escola Municipal de Música de Tàrrega.

Per altra banda, també cal tenir en compte que el personal que íntegra el Cos de la Policia local de l’Ajuntament de Tàrrega es regirà per l’establert a l’Annex de condicions de treball específiques de la policia local de l’Ajuntament de Tàrrega.

1. Per establir el calendari laboral, anualment, cal realitzar el còmput d’hores de treball efectiu per l’any corresponent.

Per realitzar aquests càlcul, cal restar als 365 dies de l’any, (o 366 segons l’any), els següents conceptes:

* els festius estatals i autonòmics
* el nombre de dissabtes i diumenges de l’any corresponent.
* les 2 festes locals
* el nombre de dies de vacances
* el nombre de dies d’assumptes particulars

I el nombre de dies resultant es multiplica per la jornada diària establerta amb caràcter general, que actualment és de 7,5 hores.

**Per tot l’exposat, es proposa a la Junta de Govern Local, l’adopció dels següents acords:**

**Primer.**-Aprovar el calendari laboral corresponent a l’any 2019 en els termes que es detallen tot seguit:

El còmput anual d’hores pel 2019, queda fixat en 219 dies laborables, equivalents a 1642h anuals. Sempre tenint present que si l’Estat modifica el còmput anual aquest serà el que prevaldrà.

Realitzat el càlcul general del còmput anual de jornada per l’any 2019, tal com s’indica en els fonaments jurídics, s’obté el resultat següent:

|  |  |  |
| --- | --- | --- |
| **CÀLCUL CALENDARI ANY 2019** | | |
| **JORNADA EMPLEATS AJUNTAMENT DE TÀRREGA I OOAA-ANY 2019** | **DIES** | **HORES** |
| **DIES NATURALS** | **365** |  |
| **A DESCOMPTAR** | **DIES** | **HORES** |
| DIES FESTIUS ESTATALS I AUTONÒMICS | -12 | -90 |
| DISSABTES | -52 | -390 |
| DIUMENGES | -52 | -390 |
| FESTES LOCALS | -2 | -15 |
| DIES DE VACANCES | -22 | -165 |
| DIES D’ASSUMPTES PARTICULARS | -6 | -45 |
| **TOTAL A DESCOMPTAR** | **-146** | **-1095** |
| **TOTAL JORNADES DE TREBALL EFECTIU SEGONS CALENDARI 2019** | **219** | **1642,5** |

El resultat obtingut una vegada descomptats als 365 dies de l’any, les vacances, dies d’assumptes particulars, festius estatals i autonòmics, les festes locals i el nombre de dissabtes i diumenges, és de 219 jornades, que equivalent a 1642,5 hores de treball efectiu.

**Segon.-** Per altra banda, del resultat de les negociacions, s’acorda atorgar 3 dies de permís addicional en concepte d’ajust de calendari pels següents motius:

* 1 dia de permís, atès que el dia 12 d’octubre de 2019 és festiu nacional de caràcter retribuït, no recuperable i no substituïble per les comunitats autònomes, i coincideix en dissabte.
* 2 dies de permís, atès l’establert a l’article 9.8 de la Resolució de 28 de desembre de 2012 el qual disposa que, els dies 24 i 31 de desembre estaran tancades les oficines públiques, a excepció de determinats serveis.

Aquests dies es podran gaudir durant l’any, en les mateixes condicions i períodes en que es gaudeixen els dies d’assumptes particulars.

**Tercer.-** Establir que del dia 1 de juliol al 31 d’agost de 2019, hi haurà una reducció horària de la jornada de treball de mitja hora diària, amb les següents condicions:

* L’horari ordinari de treball, comportarà la prestació de servei continuat de 7 hores a realitzar dins la franja horària que va de les 7:30 a les 15:30 hores, respectant sempre la permanència obligada del personal de 9 a 14 hores, de dilluns a divendres.
* Tanmateix, atès que hi ha Serveis que tenen horaris específics, cada Regidoria, adaptarà la reducció horària de mitja hora diària, a les necessitats dels serveis que es prestin.
* L’horari d’estiu no serà d’aplicació als següents centres de treball o Serveis:

o Policia local

o OAC

o Servei de neteja d’edificis municipals

o Fira de Teatre al carrer.

o Escola Municipal de Música

o Llars d’Infants Municipals

o Pàrquing municipal

**Quart.-**Aquesta acords tenen com a data d’efectes el dia 1 de gener de 2019.